Komisijos ataskaita Europos Parlamentui ir Tarybai dėl 2008–2012 M. bendrijos statistikos programos laikotarpio vidurio vertinimo /* KOM/2010/0346 galutinis */





[pic] | EUROPOS KOMISIJA | Briuselis, 2010.6.30 KOM(2010)346 galutinis KOMISIJOS ATASKAITA EUROPOS PARLAMENTUI IR TARYBAI DĖL 2008–2012 M. BENDRIJOS STATISTIKOS PROGRAMOS LAIKOTARPIO VIDURIO VERTINIMO KOMISIJOS ATASKAITA EUROPOS PARLAMENTUI IR TARYBAI DĖL 2008–2012 M. BENDRIJOS STATISTIKOS PROGRAMOS LAIKOTARPIO VIDURIO VERTINIMO ĮžANGA 2007 m. gruodžio 11 d. priimtas Europos Parlamento ir Tarybos sprendimas 1578/2007/EB dėl 2008–2012 m. Bendrijos statistikos programos (toliau – BSP)[1]. Jis pagrįstas tokiais politikos prioritetais kaip gerovė, konkurencingumas, inovacijos ir ekonomikos augimas, solidarumas ir žmogiškasis vystymasis, ekonominė, socialinė ir regioninė sanglauda, tvarus vystymasis ir demografiniai pokyčiai, tolesnė Europos Sąjungos (ES) plėtra. Šį dokumentą sudaro tarpinė ataskaita, kurią privaloma pateikti pagal minėto sprendimo 6 straipsnį. Jis parengtas remiantis Eurostato vidaus metinių darbo programų ataskaitų teikimo tvarka ir konsultanto ataskaita, kurioje aptariami tam tikri konkretūs klausimai. 2 skirsnyje apibendrinami pagrindiniai BSP rezultatai, 3 skirsnyje aptariama antroji BSP dalis, o 4 skirsnyje pateikiami konkretūs klausimai, kurie turi būti svarstomi ataskaitoje. 5 skirsnyje pateikiamos rekomendacijos ateičiai. PAGRINDINIAI PROGRAMOS REZULTATAI Šiame skirsnyje daugiausia dėmesio skiriama pirmiems dviem programos metams. Santrauka BSP numatyta apie 130 tikslų, kurių dauguma yra daugiamečiai ir kurie turi būti nuolat įgyvendinami visą programos laikotarpį. Daugelis kiekvienos programos antraštinės dalies[2] tikslų (apie 90 proc.) šiuo metu yra įgyvendinami ir greičiausiai bus pasiekti iki 2012 m. pabaigos, nors dėl ribotų Europos statistikos sistemos (toliau – ESS) išteklių tai padaryti gali būti sunkiau nei tikėtasi. Iki 2009 m. pabaigos jau buvo įgyvendinti kai kurie svarbūs tikslai – įsteigta Europos statistikos valdymo patariamoji taryba (toliau – ESVPT), priimtas reglamentas dėl energetikos statistikos ir patobulinta Eurostato svetainė. Dar nepradėti įgyvendinti tokie tikslai kaip logistikos ir įvairiarūšio transporto veiklos analizės rodiklių nustatymas, NACE red. 2 taikymas nacionalinėse sąskaitose ir regioninių duomenų kokybės vertinimo metodikos parengimas. Be to, įrodyta, kad ESS leidžia pašalinti statistines finansų krizės pasekmes makroekonomikos ir socialinės statistikos srityse. Paskelbti sprendimai dėl valstybės kišimosi statistinio vertinimo ir pateikti atitinkami ekonomikos ir darbo rinkos rodikliai. Peržiūrimi dabartiniai statistiniai rodikliai ir įgyvendinami keli projektai, kurių tikslas – politikos formuotojams teikti papildomų rodiklių geriau panaudojant dabartinius duomenis. Mažėjant ištekliams reikės dėti daugiau pastangų daugelio sričių metodikai, sąvokoms ir apibrėžtims suderinti ir standartizacijai gerinti, kad iki 2012 m. būtų įgyvendinti visi BSP tikslai. Įvairioms sritims svarbūs klausimai Statistikos vaidmuo Europos integracijoje Remiantis naujuoju reglamentu dėl įmonių registro, pasiekta didelė pažanga kuriant tarptautinių įmonių grupių Bendrijos registrą – patvirtinti 5 000 tokių įmonių grupių duomenų rinkiniai. Siekiant gerinti registro kokybę, parengtas reglamento dėl Eurostato ir Europos centrinių bankų sistemos keitimosi konfidencialiais duomenimis projektas. Kiti svarbūs veiksmai – dedama daugiau pastangų standartizuojant duomenų perdavimo priemones ir metaduomenis, toliau plėtojamos integruotos informacinių technologijų priemonės gamybos sistemoms, rengiamos naujos Europos nacionalinių sąskaitų sistemos koncepcijos ir daugelyje statistinių sričių sėkmingai įdiegiama NACE 2 red. Nustatyta nauja statistinių duomenų konfidencialumo valdymo struktūra ir atsiliepimų apie atitinkamus mokslinių tyrimų projektus teikimo ESS procesas. Santykiai su suinteresuotaisiais subjektais Europos statistikos sistema (ESS) Pirma ESS atitikimo Europos statistikos praktikos kodeksui ataskaita paskelbta 2008 m.; nuo tada šis kodeksas toliau įgyvendinamas visoje ESS, o ESVPT, įsteigta tam, kad teiktų nepriklausomą ESS nuomonę šiuo atžvilgiu, skatina reguliariai vertinti, ar laikomasi minėto kodekso, ir toliau imtis veiksmų padėčiai gerinti. Europos mokymo statistikos srityje programa dabar kasmet rengiama kaip ilgalaikės struktūros dalis. Bendradarbiavimas su naudotojais Dialogas su naudotojais sustiprintas surengus konferencijas nacionalinių sąskaitų ir kainų statistikos klausimais ir įsteigus naują vartotojų konsultavimo įstaigą (Europos statistikos valdymo patariamąjį komitetą), kuri užmezga dialogą su kitais suinteresuotaisiais subjektais ir rengia klausymus Komisijoje, ir jai pradėjus veikti. Techninis bendradarbiavimas su trečiosiomis šalimis ir bendradarbiavimas su tarptautinėmis organizacijomis Dėl nuolatinių konsultacijų ir bendradarbiavimo padidėjo ESS ir Europos standartų svarba pasaulinėje arenoje. Priemonės Geresnis reguliavimas ir sąnaudų bei naudos balansas Vykdant veiklą šioje srityje paaiškėjo, kad nė viena valstybė narė nuosekliai ar vienodai nevertina nė vienos statistinės srities naštos ir sąnaudų. Nuolat stengiantis sumažinti respondentams tenkančią naštą, 2008 m. ir 2009 m. priimti pasiūlymai supaprastinti ir nauja redakcija išdėstyti su energetika, transportu, migracija, Intrastatu, verslo struktūros statistika ir žemės ūkiu susijusius teisės aktus. Kadangi toliau mechaniškai paprastinant statistinius reikalavimus būtų trukdoma sklandžiai teikti kokybiškus duomenis naudotojams, Eurostatas ėmėsi modernizuoti statistikos rengimo procesus ir papildomai peržiūrėti statistikos programą ir (arba) iš naujo nustatyti jos prioritetus. Teisės aktų laikymosi stebėsena Nuolatinė teisės aktų laikymosi stebėsena siekiant gerinti Bendrijos statistikos kokybę buvo atliekama laikantis galiojančios sistemos apribojimų. Sustiprintas gebėjimas tenkinti naudotojų poreikius Pradėta vykdyti kelis projektus, pvz., susijusius su verslo ir prekybos statistikos modernizavimu, siekiant suderinti skirtingus statistikos šaltinius ir diferencijuoti reikalavimus dėl duomenų teikimo rengiant bendrą Europos statistiką (verslo struktūros statistikos reglamento nauja redakcija). Siekiant geriau tenkinti naujus naudotojų poreikius (pvz., sveikatos, negalios, migrantų, perėjimo iš mokyklos į darbą) išplėstas ad hoc modulių taikymas socialinės statistikos srityje. Finansinė parama programos laikotarpiu Siekdamas supaprastinti dotacijų valdymo tvarką, Eurostatas ėmėsi kelių iniciatyvų, kaip antai parengti bendrosios partnerystės susitarimus dėl dotacijų, tikrinti vienodo dydžio dotacijas ir supaprastinti ESS tinklo procedūras, bet to nepakanka. Naudojimasis partnerių patirtimi Bendrijos tikslais Siekiant dalytis patirtimi ir nukreipti žinias bei išteklius ESS, sukurti naujų tipų bendradarbiavimo tinklai (ESSnets). Į šiuos tinklus įtraukti kai kuriose valstybėse narėse atlikti projektų darbai, kurių rezultatai prieinami visoje ESS. Siekiant geresnio bendradarbiavimo ESS, ši priemonė intensyviai naudojama keliose srityse ir jau yra pasiekta gerų rezultatų. Platinimas 2009 m. balandžio mėn. pradėjo veikti atnaujinta Eurostato svetainė – pagerinta prieiga, navigacinės priemonės ir duomenų gavimas; baigiama peržiūrėti referencinę duomenų bazę, siekiant pagerinti duomenų ir metaduomenų valdymo funkcijas. Įvairių kitų iniciatyvų, kaip antai „Statistics Explained“ ir pagrindiniai leidiniai, sėkmę rodo padidėjęs parsisiunčiamos informacijos kiekis. Horizontalioji veikla Struktūriniai rodikliai buvo toliau plėtojami ir naudojami nacionalinėms reformos programoms pagal Lisabonos strategijos stebėsenos sistemas analizuoti. Parengtas struktūrinių rodiklių ir tvaraus vystymosi rodiklių kokybės aprašas ir sukurti geresni platinimo kanalai. Tvaraus vystymosi rodikliai buvo naudojami ES tvaraus vystymosi strategijai atnaujinti ir jos 2009 m. stebėsenos ataskaitai parengti. Tai pat baigta galimybių studija, kuria buvo siekiama minėtus rodiklius papildyti gerovės rodikliais. Dėl Europos Sąjungos plėtros – šalims kandidatėms ir galimoms kandidatėms suteikta pagalba modernizuojant ir stiprinant jų statistikos sistemas ir gerinant kokybiškų statistinių duomenų prieinamumą. Imtasi konkrečių veiksmų, kad būtų reguliariai skelbiami duomenys, siekiant remti derybų procesą, ir užtikrinta tarptautinė gyventojų surašymo stebėsena. Pasibaigus diskusijoms dėl makroekonomikos rodiklių, kaip antai BVP, papildymo socialinės ir aplinkosaugos pažangos rodikliais, priimtas komunikatas „BVP ir kiti rodikliai pažangai kintančiame pasaulyje vertinti“[3]. Statistikos sritys pagal antraštines dalis Laisvas prekių judėjimas. Parengti nauji teisės aktai Intrastatui ir Ekstrastatui, siekiant sumažinti respondentams tenkančią naštą ir, Ekstrastato atveju, spręsti su galimu duomenų praradimu susijusias problemas, kai reikalingi statistiniai duomenys nėra pateikiami muitinės deklaracijose. Buvo nagrinėjami būdai, kaip sumažinti identiškų prekybos srautų neatitikimus, ir pagerintas prekybos prekėmis ir mokėjimų balanso statistikos nuoseklumas reguliariai atliekant stebėseną ir teikiant atitinkamas rekomendacijas. Žemės ūkis. Suteikta didelė parama valstybėms narėms ir priimti teisės aktai, kuriais užtikrinama, kad būtų atliktas 2009–2010 m. žemės ūkio surašymas. Parengta strategija, kuria siekiama pagerinti žemės naudojimo statistiką, ir stengtasi patenkinti statistinės informacijos poreikius, susijusius su Bendrijos jūrų politika. Imtasi teisinių priemonių žemės ūkio aplinkosaugos statistikos srityje ir priemonių siekiant naštai gyvulininkystės ir derliaus statistikos srityje sumažinti. Laisvas asmenų, paslaugų ir kapitalo judėjimas. Pirmą kartą surinkti statistiniai duomenys apie su užsieniu susijusias įmones ir priimti teisės aktai dėl kokybės ataskaitų. Parengta leidimų gyventi statistikos metodika ir priimtos įgyvendinimo priemonės. Teisingumas, laisvė ir saugumas. Parengtos metinės migracijos statistikos įgyvendinimo priemonės. Įgyvendintas migrantų integracijos į darbo rinką ad hoc modulis. 2007 m. pradėta kasmet skelbti nusikalstamumo ir baudžiamosios teisenos statistiką ir įgyvendinta 17 bandomųjų projektų, siekiant išbandyti 2013 m. ES saugumo tyrimo (persekiojimo tyrimo) klausimyną. Transportas. Buvo nuolat teikiami duomenys apie visų rūšių transportą ir konsoliduotas teisinis pagrindas. Transporto saugumo srityje pradėtas įgyvendinti susitarimo memorandumas su kitais duomenų rengėjais. Ekonominė ir pinigų politika. Eurostatas padėjo atlikti JT nacionalinių sąskaitų sistemos peržiūrą, kuri baigta 2009 m. Be to, šiuo metu atnaujinama Europos sąskaitų sistema ir svarstoma jos duomenų perdavimo programa. Pradėta planuoti, kaip užtikrinti, kad būtų koordinuotai įgyvendinta peržiūrėta Europos sąskaitų sistema ir naujas TVF mokėjimų balanso vadovas. Daug dėmesio skirta nuosavų išteklių statistikos patikrinimui ir pateikta duomenų biudžeto ir fiskalinei priežiūrai taikant perviršinio deficito procedūrą ; be to, buvo toliau gerinama metodikos sistema ir duomenų palyginamumas. Dėl nepaprastos padėties, susijusios su Graikijos skolos ir deficito duomenimis, Eurostatui teko sunki užduotis, reikalaujanti nemenkų išteklių tiriant minėtą padėtį ir kuriant atsakomąsias priemones. 2009 m. pirmą kartą paskelbti ES mokėjimų balanso finansinės sąskaitos suvestiniai rodikliai. Dėl trumpojo laikotarpio statistikos – paskelbta reglamento įgyvendinimo ataskaita, kurioje pabrėžiami gerosios patirties pavyzdžiai ir duomenų kokybės aspektai. Toliau buvo dedamos pastangos, kad būtų gerinama pagrindinių Europos ekonomikos rodiklių aprėptis, laiko eilučių ilgis ir pateikimas laiku. Kainų statistikos srityje buvo toliau tobulinamas suderintas vartotojų kainų indeksas ir padidintas šalių, kuriose atliekama teisės aktų laikymosi stebėsena, skaičius. Pasiekta pažanga renkant išsamesnius kainų statistinius duomenis. Nuo 2008 m. pagal naująjį reglamentą skaičiuojami perkamosios galios paritetai. Naujų statistinių duomenų teikimo, pagrįsto turimų duomenų integravimu, pavyzdys – sektoriaus sąskaitų projektas. Užimtumas. Įgyvendinta keletas darbo jėgos tyrimo ad hoc modulių. Priimtas būsimų ad hoc modulių teisinis pagrindas ir nuostatos dėl ketvirtinės statistikos apie laisvas darbo vietas. Pradėta išsami darbo jėgos tyrimo kokybės peržiūra. Išplatinti 2006 m. darbo užmokesčio struktūros tyrimo rezultatai, įkaitant mokslinių tyrimų bendruomenę. Bendra prekybos politika. Padaryta pažanga derinant skirtingų, bet tarpusavyje susijusių statistikos sričių, kaip antai prekybos statistikos, mokėjimų balanso statistikos ir nacionalinių sąskaitų, duomenis. Socialinė politika, švietimas, profesinis mokymas ir jaunimas. 2009 m. prasidėjus krizei buvo analizuojama socialinė statistika siekiant užpildyti informacijos spragas. Pradėta teikti palyginamą informaciją apie socialinę apsaugą ir socialinę įtrauktį. Projektas dėl esminių kintamųjų socialiniuose tyrimuose padeda įvairiose srityse geriau integruoti sąvokas ir apibrėžtis. Švietimo ir mokymosi visą gyvenimą statistikos pažangą rodo paskelbti suaugusiųjų švietimo ir tęstinio profesinio mokymo sričių rezultatai. 2009 m. ES jaunimo reikalų ataskaitoje buvo pateikti įvairūs duomenys apie jaunimą . Atlikta visų su lytimi susijusių statistinių duomenų apžvalga ir parengti konkretūs duomenys. Priimtos nuostatos dėl gyventojų ir būstų surašymo ir parengtos įgyvendinimo priemonės. Atitinkamais politikos tikslais pateiktos bendro ir regionų gyventojų skaičiaus prognozės. Visuomenės sveikata. Priimtas pagrindų reglamentas dėl visuomenės sveikatos ir sveikatos bei saugos darbe, parengtos įgyvendinimo priemonės ir paskelbti duomenys apie sveikatos priežiūrą, mirties priežastis, nelaimingus atsitikimus darbe ir profesines ligas. 2008 m. atliktas Europos sveikatos tyrimas apklausos būdu. Vartotojų apsauga. Išleistas leidinys „Panorama“ apie vartotojus Europoje ir knygelė apie maisto produktus nuo ūkio iki stalo. Dėl maisto saugos – išplatinti duomenys apie maisto ir pašarų kontrolės bei stebėsenos veiklą. Pramonė. Plėtojant verslo statistiką daugiausia dėmesio skirta globalizacijai ir verslumo rodikliams – atlikta keletas tyrimų ir bandymų skaičiavimų. Priimta Europos įmonių ir prekybos statistikos modernizavimo programa ir patvirtintos tolesnės metinės darbo programos. Iš dalies pakeistas reglamentas dėl informacinės visuomenės ir pateikti duomenys Europos skaitmeninio konkurencingumo ataskaitai parengti. Dėl turizmo statistikos – išleista keletas politinių leidinių ir peržiūrėtas teisinis pagrindas. Palydovinių turizmo sąskaitų projekte daugiausia dėmesio skirta tolesniam derinimui. 2008 m. priimtas reglamentas dėl energetikos statistikos ir atitinkamai surinkti duomenys. Atliekant metodinį darbą daugiausia dėmesio inter alia skirta energijos vartojimo efektyvumo ir atsinaujinančios energijos vertinimui. Ekonominė ir socialinė sanglauda. 2008 m. peržiūrėjus teritorinių statistinių vienetų klasifikatorių (NUTS) pakeiti visi regioniniai duomenys ir pradėtas projektas, kuriuo siekiama surinkti įvairius NUTS 3 lygmens duomenis. Pradėtas naujas duomenų, reikalingų miestų auditui atlikti, rinkimo ciklas. Moksliniai tyrimai ir technologinė plėtra. Atlikta keletas su Bendrijos inovacijomis, daktaro laipsnį turinčių asmenų karjera ir moksliniais tyrimais susijusių tyrimų, pagerinta jų metodika bei kokybė ir sudaryta daugiau galimybių gauti informacijos. Dėl metodikos – pradėjo veikti atitinkamos išorės ir vidaus valdymo struktūros. Pradėti bendradarbiavimo projektai dėl duomenų integravimo, statistinių duomenų atskleidimo kontrolės ir modeliu grindžiamų būdų ir susitarta dėl galimybių naudotis mikroduomenimis didinimo strategijos. Aplinka. Peržiūrėta strategija dėl Europos aplinkos ekonominių sąskaitų ir priimtas teisės akto pasiūlymas. Paspartintas su suvestiniais išteklių naudojimo efektyvumo ir poveikio aplinkai rodikliais susijęs darbas ir vykdoma su atliekų, perdirbimo, vandens ir dirvožemio statistika susijusi veikla. Eurostatas prisidėjo svarstant apie klimato kaitos statistiką, parengė susijusių veiksmų planus ir labai padėjo rengiant metinį ES šiltnamio efektą sukeliančių dujų inventorių. Vystomasis bendradarbiavimas. Bendradarbiavimas daugiausia buvo vykdomas siekiant skatinti pagalbos teikėjų koordinavimą ir remti statistiką, visų pirma dėl nacionalinių vystymosi strategijų. Siekiant remti statistikos projektų rengimą besivystančiose šalyse, parengtas EB vystomojo bendradarbiavimo statistikos vadovas. Ekonominis, finansinis ir techninis bendradarbiavimas su trečiosiomis šalimis. Buvo teikiamos įvairaus pobūdžio techninės konsultacijos ir techninė parama Europos kaimynystės politiką vykdančioms šalims ir paskelbti su bendradarbiavimo projektais susiję duomenys. Žmogiškųjų ir finansinių išteklių panaudojimas Daugiausia dėl ES plėtros 2008 m. šiek tiek padidėjo žmoniškųjų išteklių, tačiau nuo 2009 m. taikoma Komisijos nulinio išteklių skaičiaus augimo politika vykdant strateginius tolesnio planavimo ir profesinio tobulėjimo projektus. 2008 m. su programos įgyvendinimu susiję biudžeto įsipareigojimai buvo apie 66 mln. EUR (Eurostato kreditai sudarė 48 mln. EUR), o 2009 m. – 80 mln. EUR (54 mln. EUR Eurostato kreditams), vis didesne Eurostatui skirta biudžeto dalimi pakeičiant kitų Komisijos tarnybų lėšas, skirtas perduotoms funkcijoms finansuoti. PAGRINDINIAI BSP ANTROS DALIES ASPEKTAI Atsižvelgiant į ESS veikimą (Krokuvos ir Hagos veiksmų planą) 2009 m. priimtas reglamentas dėl Europos statistikos[4]. Jame nustatyta stabili ir skaidri teisinė sistema, kuria užtikrinamas ESS narių nepriklausomumas, integralumas ir atskaitomybė. Visų pirma jame nustatyti principai, pagal kuriuos ESS narės gali efektyviau rengti ir platinti statistinius duomenis, ESS struktūra ir Eurostato kaip koordinatoriaus Europos lygmeniu ir nacionalinių statistikos institutų kaip koordinatorių nacionaliniu lygmeniu vaidmuo statistikos sistemoje. Be to, minėtu reglamentu įtvirtinti bendradarbiavimo tinklai ir sugriežtinti rezultatų kokybės reikalavimai. Siekiant gerinti Europos statistikos kokybę ir patikimumą, taip pat būtina toliau ESS plėtoti ir įgyvendinti Europos statistikos praktikos kodeksą. Be to, 2009 m. rugpjūčio mėn.[5] Komisija priėmė Komunikatą dėl ES statistikos rengimo metodo – ateinančio dešimtmečio vizija, o 2009 m. lapkričio mėn.[6] jam pritarė Ekonomikos ir finansų reikalų taryba. Jo pagrindinis tikslas – didinti statistikos rengimo veiksmingumą pakeičiant rengimo metodą. Ilgalaikis produktų ir paslaugų visumos pritaikymas įdiegiant naujoves ir naujus pokyčius turėtų užtikrinti, kad ESS ir toliau tektų atitinkamas vaidmuo remiant ES politikos formavimą ir kad ateityje ESS galėtų tenkinti naudotojų lūkesčius. Ši vizija yra pagrįsta priemonių kūrimu, naudojant informacines ir ryšių technologijas ir vadovaujantis holistiniu požiūriu, ir reikš perėjimą nuo tradicinių „dūmtraukio“ modulių prie integruoto statistikos rengimo modelio, kaip apibūdinta neseniai parengtoje bendroje įgyvendinimo strategijoje. Be to, naująją ESS valdymo struktūrą sudaro pažangūs ESS bendradarbiavimo modeliai ir formos (visų statistikos sričių direktorių grupės, atskirų nustatyto termino strateginių projektų paramos grupės ir bendradarbiavimo tinklai, kuriais siekiama skatinti technikos pokyčius ir perduoti žinias ESS). Vykdoma programavimo ir planavimo proceso reforma. Siekiant Graikijos statistikos sistemą suderinti su ES reikalavimais ir ESS standartais, ESS padės Graikijos statistikos institucijai atnaujinti statistikos sistemą, kad pagal ją būtų galima rengti patikimus statistinius duomenis. Šiai pagalbai bus skirta daug ESS išteklių. Galiausiai pradėtas visų sričių išlaidų veiksmingumo tyrimas (pvz., informacijos santraukų rengimas, sąnaudų ir naštos vertinimas), bet to nepakanka. KONKRETūS ATSKAITOMYBėS ASPEKTAI Konkurencinis poveikis MVĮ sumažinus administracinę naštą Poveikis MVĮ konkurencingumui nustatytas įvertinus šiai įmonių grupei tenkančios naštos sumažinimą – peržiūrėjus labiausiai sunkumų keliančius įmonėms taikomus statistikos teisės aktus, t. y. Instrastatą, Verslo struktūros statistiką ir Prodcom . Jei į valstybių narių praktiką bus įtraukti ES teisės aktų pakeitimai, kaip antai apribotas statistiškai tirtinų produktų skaičius, padidintos ribos įmonėms teikti Intrastato duomenis ir panaikinti tam tikri Verslo statistikos struktūroje teikiami kintamieji, MVĮ verslo veiklai plėtoti gali būti skirta apie 200–250 mln. EUR. ES ir valstybių narių finansinės naštos pasidalijimas Finansinės naštos pasidalijimas apibrėžiamas kaip BSP numatytai statistikai rengti atitinkamai išleista ES ir valstybių narių biudžetų lėšų dalis. Dauguma ES lėšų skiriama su naujomis iniciatyvomis valstybėse narėse susijusioms investicijoms ir pajėgumų didinimui. Tai paprastai nesusiję su teisės aktais pagrįsta statistikos veikla. BSP įgyvendinimo finansinė našta pirmiausia susijusi su statistinės informacijos rengimu nacionaliniuose statistikos institutuose, todėl ji daugiausia grindžiama valstybių narių įnašu. Tas faktas, kad 60–90 proc. valstybių narių statistikos darbo programų susiję su ES darbo programomis, reiškia didelę Europos ir nacionalinės statistikos darbo programų sąveiką. Jei bus būtina atlikti tikslesnį vertinimą, reikės nustatyti atitinkamą informacijos apie ES ir valstybių narių patiriamas sąnaudas sistemą. Objektyviai socialinio ir ekonominio poveikio analizei atlikti skirti duomenys Eurostatas reguliariai stebi naudotojų, įskaitant politikos formuotojų, poreikius politikos stebėsenos ir peržiūros tikslais. Naudotojų pasitenkinimas vertinamas reguliariai atliekant tyrimus ir kitais būdais. Todėl ESS pateikiami duomenų rinkiniai, būtini objektyviai socialinio ir ekonominio poveikio analizei atlikti. REKOMENDACIJOS Atsižvelgimas į ankstesnes rekomendacijas Į ankstesniame vertinime pateiktas rekomendacijas atsižvelgta nustatant priemones, kuriomis planuojant ar teikiant ataskaitas bus galima susieti BSP tikslus su metinėmis darbo programomis. Taip bus pagerinta programos įgyvendinimo stebėsena. Rekomendacija derinti poreikius ir išteklius padėjo parengti komunikatą dėl ateinančio dešimtmečio vizijos. Naujų statistinės informacijos poreikių nustatymas Tikėtina, kad dėl politinių tikslų visada iškils naujų, sudėtingesnių ir laiku teikiamų duomenų poreikis, pvz., susijusių su komunikatu dėl BVP ir kitų rodiklių, Komisijos ataskaita dėl ekonominės veiklos ir socialinės pažangos vertinimo (Joseph E. Stiglitz, Amartya Sen ir Jean-Paul Fitoussi ataskaita), labiau geografinių duomenų ir duomenų apie negalią ir vartotojų rinkų rodiklius poreikiu ir ypač su kasmet atliekama išsamia produktų kainų stebėsena ir strategija „Europa 2020“. Siekiant patenkinti šį poreikį, ESS reikės taikyti labiau integruotą metodą, grindžiamą įvairiais ir bendrais duomenų šaltiniais, ir suderinti metodiką, sąvokas bei apibrėžtis. Partnerystės ESS stiprinimas Dėl ESS pokyčių bus toliau keičiama BSP, siekiant spręsti ateityje iškilsiančius sunkumus. Reikės pritaikyti metinio planavimo procesą ir programas ir įvertinti BSP tikslus. Siekiant kartu su valstybėmis narėmis nustatyti daugiau skirtingų integruoto bendradarbiavimo modelių, bus būtina daugiau bendradarbiauti, naudotis ESS tinklais ir dalytis veiksmingesnės sistemos priemonėmis. Sąnaudų ir naštos analizė ir prioritetų perskirstymas Ataskaitų teikimas šiuo atžvilgiu yra būtinas pagal BSP. Būtina atsižvelgti į dabartinių sąnaudų ir naštos vertinimų rezultatus ir toliau svarstyti, kaip iš visų valstybių narių gauti vienodą informaciją apie sąnaudas ir naštą ir panaudoti statistinius duomenis. Turėtų būti plėtojamas konceptualus požiūris į veiklos prioritetų perskirstymą, remiantis kiekvienam teisės aktui skirtomis informacijos santraukomis, ir ryžtingai siekiama jį įgyvendinti. Programai įgyvendinti turimi ištekliai Daugelio valstybių narių statistikos tarnybos ESS lygmeniu turėtų atsižvelgti į atitinkamą BSP nustatytų tikslų ir vizijos bei dabartinės blogėjančios išteklių padėties pusiausvyrą. Būtina ESS lygmeniu strategiškai apsvarstyti antros programos dalies tikslus ir papildomai dar kartą įvertinti naudotojų poreikius, siekiant nustatyti strateginius prioritetus ir padidinti statistikos rengimo veiksmingumą. [1] OL L 344, 2007 12 28. [2] Remiantis sutartimis. [3] COM (2009) 433, 2009 8 20. [4] Tarybos reglamentas (EB) Nr. 223/2009, 2009 3 11. [5] COM (2009) 404 galutinis, 2009 8 10. [6] 2972-as Tarybos posėdis, Ekonomikos ir finansų reikalai, 2009 lapkričio 10 d.